અમદવાદ: પાટીદારોને અનામત માટે રચાયેલી પાટીદાર અનામત અાંદોલન સમિતી- ‘પાસ’ના ટોચના નેતૃત્ત્વ વચ્ચેના ‘તડાં’ વધુ પહોળાં થયાં છે. ‘પાસ’ની કોર કમિટીના સભ્યો ચિરાગ પટેલ અને કેતન પટેલે કન્વીનર હાર્દિક પટેલની નેતાગીરી સામે ખુલ્લેઆમ બળવો પોકાર્યો છે. હાર્દિક અને તેના પરિવાર પર ભ્રષ્ટાચારના ગંભીર આક્ષેપ કરીને ક્રાંતિકારીમાંથી નેતા બનેલો હાર્દિક જો એક-દોઢ મહિનામાં નહીં સુધરે તો પાટીદાર સમાજ અને ‘પાસ’નો નવો નેતા શોધી કઢાશે તેવી ચીમકી પણ ચિરાગ પટેલ, કેતન પટેલે આપી છે.